রেড রোড থেকে বিজেপির সাম্প্রদায়িক শক্তিকে রুখে দেওয়ার বার্তা অভিষেকের

ওয়েবডেস্ক: রেড রোড (Red Road) থেকে বিরোধীদের নিশানা করে সুর চড়ালেন তৃণমূলের সেকেন্ড ইন কমান্ড অভিষেক বন্দ্যোপাধ্যায় (Trinamool’s second-in-command Abhishek Banerjee) ।

তৃণমূলের সেনাপতি সম্প্রীতির প্রশ্নে সওয়াল তুলে বলেন, বাংলার এই সম্প্রীতিই বিজেপির একনায়কতন্ত্রকে রুখে দিয়েছে। অভিষেক বলেন, বাংলাই গোটা দেশকে পথ দেখায়। ধর্মীয় শৃঙ্খলা-সহিষ্ণুতাও তার ব্যতিক্রম নয়। আর এই বাংলাই যে বিজেপির দেশ জুড়ে যে সাম্প্রদায়িক শক্তির (Communal power) আস্ফালন তার বিস্তারকে রুখে দিয়েছে।

রেড রোডে (Red Road) ইদের (Eid) অনুষ্ঠান থেকে মুখ্যমন্ত্রীর সুরে সুর মিলিয়ে অভিষেক বন্দ্যোপাধ্যায় বলেন, রাজনৈতিক উদ্দেশ্য চরিতার্থ করতে বিরোধীরা যেভাবে সাম্প্রদায়িকতার বীজ বুনছে, অপচেষ্টা চালাচ্ছে সেখানে কেউ পা দেবেন না।

আরও পড়ুন: ‘আমি সবাইকে নিয়ে চলি, বিভাজন চাই না,’ রেড থেকে সম্প্রীতির বার্তা মুখ্যমন্ত্রীর

সোমবার সকালে পবিত্র ইদে রেড রোডে নামাজের অনুষ্ঠানে যোগ দেন মুখ্যমন্ত্রী মমতা বন্দ্যোপাধ্যায় (Mamata Banerjee)। তাঁর সঙ্গেই ছিলেন তৃণমূল সর্বভারতীয় সাধারণ সম্পাদক সাংসদ অভিষেক বন্দ্যোপাধ্যায় (Abhishek Banerjee)। সেখানেই অভিষেক বলেন, সম্প্রীতির বাংলায় আগুন নিয়ে খেলা করে অশান্তি পাকানোর চেষ্টা হচ্ছে। আগেরবারও এখানে এসে সতর্ক করেছিলাম তাদের প্ররোচনায় পা দেবেন না। সেইসঙ্গে তিনি বলেন, বাংলায় যেখানে ১৮টি আসন জিতেছিল বিজেপি, সেখানে বাংলাতেই ৬টি আসনে আমরা হারিয়ে দিয়েছি। আপনারা নিজেরাই দেখছেন, বাংলায় সবাই যদি একজোট হয়ে না দাঁড়ালে সারাদেশে এদের একনায়কতন্ত্র (dictatorship) প্রতিষ্ঠা হত।

বিজেপির ভেদাভেদের রাজনীতির কথা তুলে অভিষেক বলেন, যারা মানুষে মানুষের ভেদাভেদের রাজনীতি চালায়, তারা ভুলে যায় যে চাঁদ দেখে ইদ উদযাপন হয়, সেই চাঁদ দেখেই কর্ভাচৌথও হয়।

অভিষেকের স্পষ্ট বার্তা আমৃত্যু বাংলার অখণ্ডতাকে বজায় রাখার কাজ চালিয়ে যাব। যারা বাংলাকে ভেঙে গুঁড়িয়ে দিতে চাইবে, তারা নিজেরাই গুঁড়িয়ে যাবে। এই মাটির শক্তি তাদের জানা নেই।

দেখুন অন্য খবর: