শীতের রাতে বেপরোয়া গতি, মৃত্যু হেলমেটবিহীন বাইক আরোহীর

ওয়েবডেস্ক- শীতের কলকাতায় (Kolkata) ফের জোড়া দুর্ঘটনা (Accident)। মঙ্গলবার গভীর রাতে ইএম বাইপাসে (EM Bypass) বেপরোয়া গাড়ির গতির বলি হন এক বাইক আরোহী। মাঘায় হেলমেট ছিল না।

অপরদিকে বুধবার সকালে রেড রোডে (Red Road) একটি গাড়ি ধাক্কা মারে বিদ্যুতের খুঁটি ও গাছে। জখম হয়েছেন গাড়িতে থাকা দুজন। গাড়িটির ধাক্কায় এক পথচারীও গুরুতর জখম হয়েছেন বলে খবর।

পুলিশ সূত্রে খবর, রাত ২টোর সময় কালিকাপুরের কাছে ই এম বাইপাসের উপর পথ দুর্ঘটনায় মৃত্যু হয়েছে অলোকেশ হালদার নামে এক যুবকের। বাইকে করে রাতে বাড়ি ফিরছিলেন তিনি। অলোকেশ ঢালাই ব্রিজ থেকে রুবি মোড়ের দিকে আসছিলেন। বাইকের গতি বেশি ছিল। সেই সময় সিংহবাড়ি মোড়ের কাছে একটি দাঁড়িয়ে থাকা গাড়িতে প্রথমে ধাক্কা মারে গাড়িটি। পরে পাশের ডিভাইডারে ধাক্কা দেয়। বাইক থেকে ছিটকে রাস্তায় পড়েন অলোকেশ। তাঁকে এমআর বাঙুর হাসপাতালে নিয়ে যাওয়া হলে চিকিৎসকেরা তার মৃত্যু হয়েছে বলে জানান। জানা গেছে অলোকেশের মাথায় হেলমেট ছিল না।

আরও পড়ুন-  ক্ষমতায় এসে বামফ্রন্টের জঞ্জাল পরিষ্কার করতে হয়েছে: মমতা বন্দ্যোপাধ্যায়

সেই কারণে মাথায় গুরুতর চোট লাগে তাঁর।  অন্য দিকে, বুধবার সকালে রেড রোডে একটি বেপরোয়া গাড়ি সজোরে ধাক্কা মারে রাস্তার পাশের বিদ্যুতের খুঁটিতে। নিয়ন্ত্রণ করতে না পেরে সেটি এগিয়ে গিয়ে ধাক্কা মারে একটি বিদ্যুতে খুঁটিতে। গাড়ির সামনের অংশ দুমড়ে মুচড়ে গিয়েছে। গাড়ির মধ্যে থেকে গুরুতর জখম অবস্থায় দু’জনকে উদ্ধার করে এসএসকেএম হাসপাতালে পাঠানো হয়। সেখানেই তাঁরা চিকিৎধীন। সম্পর্কে তাঁরা বাবা-ছেলে বলে পুলিশ সূত্রে খবর। গাড়িটি ধাক্কা মারে দুজন সাফাইকর্মীকেও। এর পরেই গাড়িটি উলটে যায়।

দেখুন আরও খবর-